Estenedor de roba per a l’autocaravana

Segur que alguna vegada heu tingut que rentar alguna peça de roba a l’autocaravana, especialment si teniu nens petits. Un cop rentada la roba  comencen els mals de cap. On l’estenem? Com l’assequem?

Hi ha qui lliga un fil com pot dins el lavabo amb el consegüent degoteig d’aigua pel terra de la auto, qui la penja al portabicis, qui la treu amb un estenedor per la finestra, qui la posa a la baca entre dues xarxes, qui aprofita l’assecadora i la rentadora del camping. Moltes vegades no pots treure la roba a l’exterior, perquè fa mal temps, perquè estàs en ruta o ets al bell mig d’una població. 

Es tractava de trobar una solució al problema que suposa estendre la roba dins de l’autocaravana, especialment a l’hivern. Volia algun estri que pogués col·locar sobre el plat de dutxa per recollir el degoteig de la roba mullada, i no fos un “trasto” més ocupant espai per la auto.

A la anterior autocaravana ho vaig resoldre amb un estenedor plegable, que es pot trobar a qualsevol hipermercat  de la marca Leifheit  de 70cm de longitud. 

El vaig fixar sobre una paret de la dutxa i llestos. Això es pot fer sempre que es disposi d’una paret d’aquesta longitud sobre el plat de la dutxa. Tot plegat molt pràctic i discret.

Amb la distribució de bany actual, aquesta idea no servia. Fins que a IKEA, vaig trobar un estenedor plegable que es podia fixar a la paret.

La pega, es la seva longitud. De llarg fa uns 140 cm i jo només en necessitava 40cm per integrar-lo entre la part superior de la mampara plegable de la dutxa i el sostre. A més necessitava una paret “mestre” que aguantés sense problemes el pes de la roba mullada, fins i tot en ruta.  Doncs apa, un cop de serra, el fixem a la paret que dona dins l’armari i aquí teniu el resultat.

Per assecar la roba un cop estesa, aprofitarem la calefacció i deixarem la finestra o la claraboia del bany una mica oberta. 

